মোহাম্মদ আলী শিপন, বিশ্বনাথ: সিলেটের বিশ্বনাথে বুধবার সকাল সাড়ে ৭টায় উপজেলা সদরের পল্লী বিদুৎ অফিসের সামনে জামায়াত-পুলিশের সংর্ঘষে এক জামায়াতকর্মী নিহত হন। নিহতের নাম গোলাম রব্বানী (২৯)।` তিনি উপজেলার খাজাঞ্চি ইউনিয়নের পাকিচিরি গ্রামের নিজাম উদ্দিনের ছেলে এবং উপজেলা জামায়াতের সহকারি সেক্রেটারী মতিউর রহমানের ভাতিজা। তাকে সিলেট ওসমানী হাসপাতালে নেওয়ার পথে মারা যান বলে পুলিশ জানায়। সংর্ঘষে পুলিশ ৩ রাউন্ড চায়না গুলি, ৬৪ রাউন্ড রাবার বুলেট, ১২ রাউন্ড টিয়ারসেল নিপে করে। সংর্ঘষের ঘটনায় পুলিশসহ ২০জন আহত হয়েছেন। এরই মধ্যে গুলিবৃদ্ধি জামায়াত কর্মী আবুল কালাম (২৫) ও মঈনউদ্দিন (৩০) কে আশংকাজনক অবস্থায় সিলেট ওসমানী হাসপাতালে ভর্তি করা হয়েছে বলে জানাগেছে। আহতরা হলেন পুলিশের কনষ্টেবল আব্দুলাহ আল মামুন, শরীফ আহমদ, মোস্তফা, উপজেলা জামায়াতের সেক্রেটারী এইচ.এম. আক্তার ফারুক। অন্যান্য আহতদের নাম জানাযায়নি। এসময় পুলিশ ব্যবসায়ীসহ ৪ জামায়াত-শিবির কর্মীকে গ্রেফতার করেছে। গ্রেফতারকৃতরা হলেন- জামায়াত কর্মী রেদুয়ান (২০), বাছিত (২২), কাছা মিয়া (২৫) ও ব্যবসায়ী রুমেল আহমদ (২৫)।` এঘটনায় উপজেলা সদরের বিজিবি ও র‌্যাবের টহল জোরধার করা হয়। নিহতের লাশ সিলেট ওসমানী হাসপাতালের মর্গে রয়েছে বলে পুলিশ জানায়।